Hlina, Alojz, poslanec NR SR (2013-03-21):
Prosím vás pekne, pani podpredsedkyňa, viete čo, táto krajina, pokiaľ sa niečo nezmení, je mizerná krajina! Opravte ma ešte raz! Toto si nemôže dovoliť jedna slušná krajina, že 12 rokov platí človekovi, bývalému politikovi bez kúska hanby 7 a pol milióna ročne! A potom nemajú na benzín. A majú sa starať o ľudské práva v tejto krajine! Rozum stojí. Ten procedurálny dám na konci. Poviem aj významovú vec. Čo je ľudským právom? V tejto krajine naozaj treba povedať, že ľudským právom čo je. Ľudským právom je aj to, aby ste neboli ožobráčení. A tu musím povedať, znova v kontexte toho, čo som tu už ikskrát povedal, v tejto mizernej krajine, s pomocou štátu, ožobráčení s pomocou štátu! A to je napríklad možno mierna výtka. Ja som spokojný s tou správou, ale by som ju doplnil. Ako štát, pomocou štátu ožobračujete týchto ľudí! S pomocou štátu. Všeobecná deklarácia práv v čl. 17 hovorí: „Nikto nesmie byť svojvoľne zbavený svojho majetku.“ Prosím vás pekne, keď si niekto požičia 500 eur, a zoberú mu za to dom. A štát to vidí! Štát to nechá. Čo to je? To je porušenie ľudských práv! A tu sa na to pozeráte! Ani vás to brvou nemihne. My sme vyzvali ministra Boreca, aby riešil exekučný, on povedal, že bude, je to v legislatívnom pláne. Niekedy je naozaj ťažké. Ja neviem, čo ešte sa má stať v tejto krajine? Koľko ľudí ožobráčite? 40-tisíc dôchodcov s požehnaním. Pre tých, ktorí reagujú na iné slovo: s požehnaním štátu. Štát to vie! Štát nastavil podmienky exekúcií. Tri dni na odvolanie. Odmeny. Požičiate si mizerných 100 eur, ale vás vyháňajú z bytu, ženu, deti, čítame v novinách. Sem-tam možno niekto, sa povie, no to je hrozné, ale kto je za to zodpovedný? My sme za to zodpovední! A ja za to nechcem byť zodpovedný. U koho z vás je ešte zostatok niečoho, že si povie, nechcem byť toho účastný? Nechcem byť toho účastný. Chcem sa voči tomu postaviť. Zaujíma ma to. Že čosi sme naozaj pokazili. Ako, na akých príkladoch vám to mám ukázať, že sme naozaj niečo pokazili? Prosím vás pekne, ak niekto požičiava, podniká. Ak podniká, berie riziko. Ako je možné, že si od štátu zabezpečil mechanizmy, že mu neguje riziko, tak potom nepodniká. Tak čo to je? Že štát mu zabezpečí ten výnos v iných podmienkach a na úkor toho, že tých osudov, a určite ich poznáte, koľko ich je. Čo to je? Koho to tu trápi? Trápi to tu niekoho? Dali sme výzvu. Minister Borec povedal, že to je v legislatívnom pláne. Je to ľudským právom nebyť ožobráčený. A verím, že na budúci rok to v tej správe bude. A chcem sa doznať aj jednej veci, že v tej správe na budúci rok už nebude toto hnusné. To je hnusné. To je normálne hnusné, že ten, lebo ja viem, že ste to 12 rokov, to tu nikto, tí, čo ste tu matadori, ste si to ani nečítali. Ste možno ani nevedeli, koľko je podiel nákladov na kancelárie a podiel na ostatné výdavky. Ja to vidím prvýkrát. A je to hnusné. A verím, že to tam budúci rok nebude. A teraz povedzte, čo mám urobiť. Pani ombudsmanka v tej správe píše, že vyzvala pána Pašku aj pána premiéra o priestory. Prosím vás, tu by mohli sedieť. Veď tu, koľko ľudí tu nič nerobí! Koľko ľudí? Koľko prázdnych kancelárií tu je? Tu by mohla sedieť pani. Tu hneď vedľa. Ja by som bol prvý za. Na Západnej terase, nech sa páči. Tu. Tam a práve tu, lebo už keď štát niekomu zničí život, nech sa aspoň prídu na dôstojné miesto sťažovať. Nebolo v tej správe napísané tam, že vám prišla nejaká odpoveď ministerského úradníka, arogantného. Mňa zaujíma odpoveď. Pre mňa bude kľúčová odpoveď premiéra a predsedu parlamentu na váš list ohľadom kancelárie. Preto chcem a dávam procedurálny návrh, aby sme odložili hlasovanie do času, kým sa správa nedoplní o odpoveď na váš list zo strany premiéra a predsedu parlamentu. Na toto potrebujeme vedieť odpoveď. Ja viem, pani Laššáková, že vašou jedinou starosťou teraz je skončiť do utorka! To je celé. To je starosťou 90 % z vás. (Reakcie z pléna.) Dovoľte... (Prerušenie vystúpenia predsedajúcou.)